આ પાક ખાક કોઇ મામુલી માટી નથી કે જ્યારે ઇચ્છા થઇ અને જેવી રીતે વિચાર્યું તેવી રીતે ઉઠાવી લીધી અને રાખી લીધી. પરંતુ તે લેવાના અને રાખવાના નિયમો છે. એક માણસે હઝરત ઇમામ જઅફર સાદિક અલયહિસ્સલામને અરજ કરી : “મેં આપને કહેતા સાંભળ્યા હતા કે ઇમામ હુસયન (અ.સ.)ની પવિત્ર કબરની ખાક દરેક બિમારીની શફા છે. ફરમાવ્યું, હા. તેણે અરજ કરી : પરંતુ મેં ઉપયોગ કર્યો અને મને કાંઇ ફાયદો નથી થયો. ફરમાવ્યું : આ ખાક મેળવવાના નિયમો છે. જે આ નિયમોને પાળ્યા વગર ઉપયોગ કરશે તેને ફાયદો નહિ થાય.